PATVIRTINTA

Klaipėdos r. Veiviržėnų Jurgio Šaulio gimnazijos direktoriaus 2019-07-12 įsakymu Nr. V-102

# ATLYGINIMO DYDŽIO NUSTATYMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ KLAIPĖDOS R. VEIVIRŽĖNŲ JURGIO ŠAULIO GIMNAZIJOS TVARKOS APRAŠAS

1. **SKYRIUS BENDROSIOS NUOSTATOS**
2. Atlyginimo dydžio nustatymo už vaikų, ugdomų pagal ikimokyklinio ir priešmokyklinio ugdymo programas, išlaikymą Klaipėdos r. Veiviržėnų Jurgio Šaulio gimnazijos tvarkos aprašas (toliau – Aprašas) reglamentuoja tėvų (globėjų, rūpintojų) atlyginimo dydį už ikimokyklinio ir priešmokyklinio amžiaus vaikų maitinimo paslaugas ir ugdymo(si) aplinkos išlaikymą, atlyginimo už vaikų išlaikymą lengvatų taikymo ir pateikiamų dokumentų lengvatoms taikyti Klaipėdos r. Veiviržėnų Jurgio Šaulio gimnazijos tvarką.
3. Aprašas parengtas vadovaujantis Lietuvos Respublikos švietimo įstatymu, kitais švietimą, socialinę paramą reglamentuojančiais teisės aktais.
4. Atlyginimą už vaiko, ugdomo pagal ikimokyklinio ir priešmokyklinio ugdymo programas, išlaikymą Klaipėdos r. Veiviržėnų Jurgio Šaulio gimnazijoje (toliau – Atlyginimas už vaiko išlaikymą) moka tėvai (globėjai, rūpintojai).
5. Atlyginimas už vaiko išlaikymą susideda iš atlyginimo už maitinimą paslaugą (išlaidos už maisto produktus), (toliau – Maitinimo paslaugos), mėnesio atlyginimas už ugdymo(si) sąlygas (rugsėjo–gegužės mėn.) ir vienos dienos atlyginimas už ugdymo(si) sąlygas už kiekvieną lankytą dieną (birželio–rugpjūčio mėn.).
6. Atlyginimas už maitinimo paslaugas yra mokamas už kiekvieną lankytą dieną.
7. Mėnesio atlyginimą už ugdymo(si) sąlygas ir vienos dienos atlyginimą už ugdymo(si) sąlygas už kiekvieną lankytą dieną sudaro darbuotojų darbo užmokesčiui ir socialinio draudimo įmokoms skirtos lėšos ir ugdymo(si) aplinkai išlaikyti skirtos išlaidos (prekėms, paslaugoms, renginiams ir kt.). Iš šių lėšų ne mažiau kaip 50 proc. Klaipėdos r. Veiviržėnų Jurgio Šaulio gimnazija naudoja darbuotojų darbo užmokesčiui ir socialinio draudimo įmokoms.
8. Mėnesio atlyginimas už ugdymo(si) aplinkos išlaikymą mokamas neatsižvelgiant į tai, kiek valandų per dieną ir kiek dienų per mėnesį vaikas lankė Klaipėdos r. Veiviržėnų Jurgio Šaulio gimnazija ir yra mokamas už kiekvieną rugsėjo–gegužės laikotarpio mėnesį, kol nėra nutraukiama ugdymo sutartis. Šis mokestis nemokamas už pagal priešmokyklinio ugdymo programą ugdomus vaikus.
9. Vienos dienos atlyginimas už ugdymo(si) sąlygas mokamas už kiekvieną lankytą dieną birželio–rugpjūčio mėnesiais.

#  II SKYRIUS

 **ATLYGINIMO DYDIS UŽ VAIKO IŠLAIKYMĄ**

1. Nustatomas Mėnesio atlyginimo dydis (rugsėjo–gegužės mėn.) už ugdymo(si) sąlygas:
	1. Klaipėdos r. Veiviržėnų Jurgio Šaulio gimnazijos lopšelio, ikimokyklinėse, jungtinėse grupėse, kurių veiklos trukmė 8–12 valandų per dieną, ugdomiems pagal ikimokyklinio ugdymo programą vaikams – 15 Eur;

9.2. Nustatomas dienos atlyginimo dydis (birželio–rugpjūčio mėn. už ugdymo(si) sąlygas Klaipėdos r. Veiviržėnų Jurgio Šaulio gimnazijos lopšelio, ikimokyklinėse ir jungtinėse grupėse pagal ikimokyklinio ugdymo programą ugdomiems vaikams už kiekvieną lankytą dieną – 0,75 Eur.

1. Vienos dienos atlyginimo dydis už Maitinimo paslaugas:

 10.1. ikimokyklinio, priešmokyklinio ugdymo grupėse – 2,23 Eur;

1. Priešmokyklinio ugdymo programą lankantiems vaikams, kuriems maitinimas skiriamas vadovaujantis Lietuvos Respublikos socialinės paramos mokiniams įstatymu, atlyginimas už Maitinimo paslaugas mažinamas Klaipėdos rajono savivaldybės administracijos direktoriaus nustatoma lėšų produktams vienai dienai įsigyti suma.
2. Du kartus per metus (nuo rugsėjo 1 d. iki rugsėjo 5 d. ir nuo sausio 1 d. iki sausio 5 d.) tėvai (globėjai, rūpintojai) turi teisę pasirinkti dienos maitinimų skaičių, pateikdami Klaipėdos r. Veiviržėnų Jurgio Šaulio gimnazijos direktoriui prašymą, kuriame nurodoma, kokio maitinimo (pusryčių, pietų, vakarienės) jie atsisako.
3. Klaipėdos r. Veiviržėnų Jurgio Šaulio gimnazija gali sumažinti atlyginimą už Maitinimo paslaugas tėvų (globėjų, rūpintojų) prašymu du kartus per metus (rugsėjo 5 d. ir sausio 5 d.), kai atsisakoma:
	1. ikimokyklinio, priešmokyklinio ugdymo grupėse – 0,67 Eur);
	2. ikimokyklinio, priešmokyklinio ugdymo grupėse – 1,00 Eur);
	3. ikimokyklinio, priešmokyklinio ugdymo grupėse – 0,56 Eur).

#  III SKYRIUS

**ATLYGINIMO UŽ VAIKO IŠLAIKYMĄ LENGVATOS**

1. Atlyginimas už Maitinimo paslaugas mokamas už lankytas dienas. Apie neatvykimą į įstaigą tėvai (globėjai, rūpintojai) privalo informuoti įstaigą vakare arba ryte iki 8.15 val.
2. Atlyginimas už maitinimo paslaugas vadovaujantis mokyklos direktoriaus įsakymu nemokamas susidarius situacijai, dėl kurios negali būti organizuojamas ugdymo procesas (patalpų remonto, įrangos, apšvietimo, šildymo, vandentiekio ir kanalizacijos gedimų, užkrečiamųjų ligų išplitimo ir pan.)
3. Atlyginimas už Maitinimo paslaugas nemokamas, tėvams (globėjams, rūpintojams) pateikus atitinkamus dokumentus, jeigu:
	1. vaikas turi didelių ir labai didelių ugdymo(si) poreikių;
	2. vaikui nustatytas neįgalumo lygis;
	3. vaiko tėvai (globėjai, rūpintojai) gauna socialinę pašalpą.
4. Vienos dienos atlyginimas už Maitinimo paslaugas mažinamas 50 procentų, tėvams (globėjams, rūpintojams) pateikus atitinkamus dokumentus, jeigu:
	1. vaikas (vaikai) turi tik vieną iš tėvų:
		1. vienas iš tėvų miręs (pateikus mirties liudijimą);
		2. vienas iš tėvų dingęs be žinios (pateikus teismo sprendimą dėl vieno iš tėvų pripažinimo dingusiu be žinios);
		3. vaiko gimimo liudijime nenurodytas tėvas (pateikus gimimo liudijimo kopiją).
	2. šeima augina tris ir daugiau vaikų (lengvata taikoma ir tuo atveju, kai vaikas (-ai) yra sulaukę 18 metų, tačiau lanko bendrojo ugdymo mokyklą arba mokosi Lietuvos Respublikos mokymo įstaigos dieniniame skyriuje ir yra ne vyresnis (-i) kaip 24 metų. Pažymos iš mokymo įstaigų, kai šeimoje yra vyresnių nei 18 metų vaikų, pakartotinai pateikiamos nuo vasario 1 d. iki kovo 1 d.);
	3. vienas iš tėvų atlieka tikrąją karinę tarnybą (privalomąją karo tarnybą, profesinę karo tarnybą, krašto apsaugos savanorių karo tarnybą, kariūnų tarnybą, pateikus tai patvirtinančią pažymą);
	4. vaikas auga mokinių ar studentų šeimoje, kurioje vienas iš tėvų (globėjų, rūpintojų) mokosi mokymo įstaigos dieniniame skyriuje (pažymos pakartotinai pateikiamos nuo vasario 1 d. iki kovo 1 d.).

 18. Tėvai (globėjai, rūpintojai) gali būti atleidžiami nuo mokesčio (ar mokestis sumažinamas iki 50 procentų) už mėnesio atlyginimą už ugdymo(si) sąlygas (rugsėjo–gegužės mėn.) ir dienos atlyginimo už ugdymo(si) sąlygas (birželio–rugpjūčio mėn.) jeigu tėvai (globėjai, rūpintojai) gauna socialinę pašalpą ar vidutinės pajamos vienam šeimos nariui neviršija 1,5 Valstybės remiamų pajamų dydžio. Tėvai (globėjai, rūpintojai), kurie pageidauja, kad būtų atleisti nuo atlyginimo mokėjimo ar jis būtų sumažintas, teikia gyvenamosios vietos seniūnijai prašymą. Seniūnijos specialistams įvertinus situaciją, prašymas teikiamas Klaipėdos rajono savivaldybės socialinės paramos teikimo komisijai, kuri priima sprendimą.

19. Dokumentai, kurių pagrindu taikomos Atlyginimo už vaiko išlaikymą lengvatos, pateikiami Klaipėdos r. Veiviržėnų Jurgio Šaulio gimnazijos direktorė priimant vaiką į Klaipėdos r. Veiviržėnų Jurgio Šaulio gimnazija ir atsiradus teisei į lengvatą.

20. Atlyginimo už vaiko išlaikymą lengvatos taikomos nuo dokumentų įsigaliojimo dienos kai tėvai (globėjai, rūpintojai) įgyja teisę į lengvatą.

21. Prašyme dėl lengvatos tėvai (globėjai, rūpintojai) raštu įsipareigoja informuoti apie pasikeitusias lengvatų taikymo aplinkybes. Paaiškėjus apie neteisėtą naudojimąsi lengvata, Atlyginimas už vaiko išlaikymą per tą laikotarpį yra perskaičiuojamas ir sumokamas bendra tvarka.

22. Atlyginimo už vaiko išlaikymą lengvatos taikymas įforminamas Mokyklos direktoriaus įsakymu.

Tėvai (globėjai, rūpintojai) Atlyginimą už vaiko išlaikymą Mokykloms sumoka iki kito mėnesio 20 d.

#  IV SKYRIUS

#  BAIGIAMOSIOS NUOSTATOS

23. Bendrojo ugdymo mokyklose, bendrojo ugdymo mokyklų skyriuose, kuriuose

ikimokyklinio, priešmokyklinio, jungtinių grupių veiklos trukmė yra mažiau kaip 8 val. per dieną, sprendimo 11 punktas netaikomas. Vaikų maitinimas šių įstaigų grupėse organizuojamas mokyklos direktoriaus nustatyta tvarka.

24. Už Atlyginimo už vaiko išlaikymą surinkimą laiku yra atsakingas Klaipėdos r. Veiviržėnų

Jurgio Šaulio gimnazijos direktorė.

25. Klaipėdos r. Veiviržėnų Jurgio Šaulio gimnazija turi teisę nutraukti ugdymo sutartį su

tėvais (globėjais, rūpintojais), jeigu jie nelanko ir nustatytu laiku nesumoka Atlyginimo už vaiko išlaikymą daugiau kaip 2 mėnesius.

26. Atlyginimo už vaiko išlaikymą Klaipėdos r. Veiviržėnų Jurgio Šaulio gimnazija skolos iš

tėvų (globėjų, rūpintojų) išieškomos Lietuvos Respublikos teisės aktų nustatyta tvarka.